Atlantski losos
<s>Atlantski losos (lat. Salmo salar). je riba izduženog tijela koje se zadeblja s godinama.</s><s>Mužjacima na čeljusti prije i tijekom mrijesta izraste kljun.</s><s>Prosječna duljina lososa 71 do 76 cm, težine 3,6 do 5,4 kg nakon dvije godine provedene u moru, iako neki mogu težiti i do 13 kg.</s><s>Obojenost je različita kod mlađi i odraslih jedinki.</s><s>Odrasle jedinke su srebrenkaste boje, bijelog trbuha s tamnim prugama poviše bočne pruge.</s>

<s>Mlađ lososa živi i hrani se u rijekama oko tri godine dok ne migrira u slane vode.</s><s>U moru provedu dvije godine provedene u moru za vrijeme mrijesta vraćaju se u rijeke iz kojih su i došli.</s>

<s>Povijest 
Uzgoj atlantskog lososa počeo je u devetnaestom stoljeću.</s><s>Kultura u uzgojnim kavezima se počela koristiti u Norveškoj šezdesetih godina i uzgajali su se do konzumne veličine.</s><s>Uspjeh uzgoja u Norveškoj je potaknuo Škotsku, Irsku, Kanadu, istočnu obalu SAD-a, Čile i Australiju na proizvodnju atlantskog lososa.</s><s>Proizvodnja je u Norveškoj napredovala zbog dubokih voda, hidro-dinamičkih uvjeta, mlađi koja kasnije dozrijeva i potpore i ulaganja vlade.</s><s>U Škotskoj je mlađ znala ranije sazrijevati, što je smanjilo kvalitetu ribe, za što je Norveška saznala i znala je kako ukloniti problem.</s><s>U Irskoj je proizvodnja ograničena zbog plitke vode i protivljenja mještana.</s><s>U Sjevernoj Americi se atlantski losos počeo uzgajati na istočnoj i zapadnoj obali.</s><s>Čile je postao glavi proizvođač osamdesetih zbog niskih troškova proizvodnje i lakom pristupu hrani za ribu.</s><s>Rast u proizvodnji je doveo do pada cijena, što je dovelo do povećanja troškova.</s><s>Proizvodnja će u budućnosti možda ovisiti o pučinskome uzgoju, budući da su mjesta na obalama većinom zauzeta.</s>

<s>Stanište 
Atlantski losos je anadromna vrsta koja provodi dvije do tri godine u slatkoj vodi i kasnije migriraju u ocean gdje provedu dvije do tri godine i vraćaju se u rijeke gdje se mrijeste.</s><s>Mjesto za mrijest trebalo bi imati šljunčano ili kameno dno i tekuću vodu.</s><s>Mrijeste se obično u ožujku ili travnju.</s><s>Jaja su zakopana sve do svibnja kada se ličinke izvale i počnu se hraniti planktonima i malim intervertebratima.</s><s>Tijekom dvije ili tri godine u slatkoj vodi prolazi kroz fiziološki proces zvan smoltifikacija koji ga priprema za život u slanoj vodi.</s><s>Atlantski losos napušta slatku vodu i ulazi u more sredinom ljeta gdje provedu i do četiri godine i hrane se pelagičkim vrstama kao što su haringa, lignja i papalina.</s><s>Kad dosegnu spolnu zrelost, migriraju natrag u slatke vode gdje se mrijeste.</s><s>Mnoge ribe umiru tijekom mrijesta i rijetko koja se vrati.</s>

<s>Uzgoj 
Izabrane jedinke iz slane vode se premještaju u tankove sa slatkom vodom ili kaveze na dva mjeseca.</s><s>Jaja se osuše i preliju mliječi i kasnije vodom koja se stvrdnuta i dezinficirana.</s><s>Kasnije se prelijevaju iz jedne posude u drugu da bi se uklonila neoplođena jaja.</s><s>Mrijest se odvija u posudama za mrijest.</s><s>Ličinke se obično nalaze u tanku, na dnu s podlogom sličnom šljunku.</s><s>Inkubacija ličinki i jaja se obično odvija u vodi ispod deset stupnjeva.</s><s>Tijekom apsorpcije žumanjčane vrećice ličinke isplivaju u vodeni stupac, što označava vrijeme hranjenja.</s><s>Riba se može uzgajati u okolnim temperaturama za proizvodnju mlađi ili se može manipulirati temperaturama da bi došlo do rane smoltifikacije.</s><s>Gustoća proizvodnje ovisi o sustavu, u intenzivnim sustavima gustoća može biti i 50kg/m3.</s><s>Riba teška 40-120g se premješta u slanu vodu u posebnim tankovima za prijevoz.</s><s>Uzgoj se obično odvija u plutajućim kavezima koji su ograđeni mrežama usidrenim na dnu.</s><s>Kavezi mogu biti kvadratni ili okrugli.</s><s>Veći kavezi mogu biti površine 24m2 i dužine 18m.
Mjesta za uzgajalište se biraju na temelju pogodnosti što uključuje temperaturu, salinitet, tok i daljinu ostalih uzgajališta.</s><s>Atlantski losos najbolje raste na izmjeni temperatura u rasponu 6 do 16°C, saliniteta 33 do 34 promila kisika oko 8ppm.</s><s>U slanoj vodi se uzgaja dvije godine i obično se uzgaja samo jedna generacija u kavezu.</s><s>Prehrana se sastoji od mnogo ribljeg ulja koje je lako probavljivo.</s><s>Mnoga uzgajališta koriste automatizirane hranilice koje mogu detektirati kad je riba završila s jelom.</s><s>Da bi se proizvela riba s crvenim mesom, hrani se trebaju dodati karotenoidi tijekom uzgoja u morskoj vodi.</s><s>Tri dana prije izlova ribe se ne hrane da bi se smanjio stres i očuvala kvaliteta mesa.</s><s>Ribe se stjerane u kut izlovljavaju mrežom.</s>

<s>Lososi
Ribe Sjeverne Amerike</s>

